Liewe Dagboek: Dag 23 Mei – I scrap 2
Vandag het heerlik uitgedraai. Dit was eers maar goed koud. Die son het die hele dag heerlik geskyn.
Donderdae, is my by die huis bly oggend van die week. Ek het die pakkies gepak en Bertus het dit die namiddag kom haal om te pos.
Ek het verder die hele oggend gesit en Trompie se dagboek inskrywing in Engels vertaal sodat ek dit more vir die skryfgroep kan lees. Dit het my twee en 'n half uur geneem om te vertaal en te herskryf sodat dit ten minste leesbaar is.Party dae wonder ek of ek so stadig is en of dit regtig so baie tyd vat om 'n stuk in afrikaans na Engels oor te sit. Die stuk het 1145 woorde of twee A4 bladsye.
Die naskool was goed besig. Die een helper was weer siek terwyl my supervisor gekla het dat sy 'n slegte maag het en net gaan hol as sy moet.Alles het darem nie te sleg afgeloop vir vandag nie.
Nou gaan ek rustig nog n uurtjie sit en Grand Design UK kyk en hopelik my voorpant se nek klaar brei. Kannie wag om my oortrek truitjie aan te pas nie.
Author scrapydo2.wordpress.comPosted on 2019-05-23 Format GalleryCategories Afrikaans, Afrikaanse Tokkels, Liewe Dagboek, TrompieTags dagboek, skryf, vertel
4 thoughts on "Liewe Dagboek: Dag 23 Mei"
2019-05-23 at 6:24 pm
Vertaling is 'n erg onderskatte kuns wat beslis lank vat as mens dit behoorlik doen!
Dis beslis baie waar. Die tyd gaan so vinnig verby as mens eenmaal begin met die vertaling en die verandering dat dit my telkens verbaas dat dit so baie tyd vat.
2019-05-23 at 4:25 pm
Daar is twee wêrelde tussen Afrikaans en Engels. Die hele taalstruktuur verskil en ek probeer gewoonlik nie eens om 'n stuk woord vir woord te vertaal nie. Die taal waarmee jy besig is moet dieselfde storie vertel in sy eie woorde. Sterkte hiermee.
2019-05-24 at 8:39 am
Dankie, ek verstaan en voel ook so. Ek het op n stadium vir een van die tutors gevra wat hy dink daarvan om in Afr of in Eng te skryf. HY beveel toe aan om te begin om in taal waarin jy die gemaklikste voel te skryf. Daarna as jy al die inligting neergeskryf het begin jy dit oor te sit in bv Engels.